Regions de la Còsta d'Evòri
Las regions son, en Còsta d'Evòri , de divisions administrativas e de collectivitats territorialas. Dempuèi 2012, i a 30 regions que cobrisson pas tot lo territòri de l'estat, que tanben i a dos districtes autonòms.

Istoric
Las regions son creadas amb de noms cardinals en 1991. Lor nombre es aumentat en 1996, 1997 e 2000. Tanben en 1997 prenon de noms geografics. En 2011, son reorganizadas e mesas al segond nivèl per la creacion dels districtes. Una 30ena region es creada en 2012. En 2014, amb l'abolicion dels districtes, tornan al primièr nivèl.

De 1991 a 1996: 10 regions
Dètz regions son creadas, amb de noms cardinals que revertan un chic los noms inicials dels departaments, lo 16 de decembre de 1991.

De 1996 a 1997: 12 regions
Lo 28 d'agost de 1996, la region del Centre-Èst es renomada region de l'Èst. Lo meteis jorn, las regions del Centre e del Centre-Nòrd son amputadas de 4 departaments per crear una novèla region del Centre-Èst, e la region del Centre-Òest es divisida per crear la region de Boafle.

De 1997 a 2000: 16 regions
Lo 15 de genièr de 1997, la region del Sud es divisida per crear las regions d'Anhebi, Bandama del Sud e Còmòe del Sud, la region del Nòrd-Oèst es divisida per crear la region de Vòròdogo, e totas las regions qu'existissián càmbian de nom.

De 2000 a 2011: 19 regions
Lo 20 d'abril de 2000, las regions de Maraoë e Sassandra Naut son amputadas per crear la region de Fromatgièr, la region de las 18 Montanhas es divisida en 2: Cavali Mejan e Montanhas, e la region de Vòròdogo es amputada per crear la region de Bafeng.

De 2011 a 2012: 30 regions
Lo decret n°2011-263 del 28 de setembre de 2011 reorganiza l'administracion territoriala de l'estat en introdusir los districtes, que cobrisson las regions que venon de divisions de segond nivèl. A costat d'aquò, dos districtes autonòmes son pas incluses dins las regions.

Dempuèi 2012: 31 regions
Lo decret n°2012-612 del 4 de julhet de 2012 crea la region del Mòròno per division de la region de l'Enzi e Còmòë. En 2014, los districtes son suprimits (levat los districtes autonòms que son desenant al nivèl de las regions).

Nòtas e referéncias

Còsta d'Evòri